Tässäpä kuvat uusista laukuista jotka tilasin asokselta. Ensimmäinen on isohko koululaukku, koska eihän niitä ikinä voi olla liikaa!
Oli pakko tilata myös tällainen pirteä söpöstelylaukku! Sopiva biletykseen ja kaupungilla käymiseen. Lähettänyt
Kävin torstaina ottamassa ihkaensimmäisen tatuointini! Tässä on nyt kuvia tuoreeltaan, nuo tummat varjostuksethan tulee vaalenemaan ja odotan innolla kun tatuointi on kunnolla parantunut ja pääsen kunnolla ihailemaan sitä. Kokemus yllätys yllätys oli kivulias. Rajojen teko ei sattunut, mutta kun varjostusten teko ja väritys alkoi, niin alkoi jalassakin tuntumaan. Pahin oli alimmainen ruusu joka on vähän jalkapöydän päällä ja se oli kipeä kohta ja pohjekin oli yllättävän kivuliaan tuntuinen. Yllättäen porukat ei hirveästi tykänneet, koska tatuointi oli niin iso. Pääasia että itse olen tyytyväinen ja kehohan on tavallaan temppeli ja minä haluan koristella oman temppelini seinät. Lähettänyt
Nyt yritän palata tältä kesän ajan jatkuneelta pitkältä tauoltani! Ensi viikolla tsemppaan ja alan oikeesti kuvailla kynsiäni ja esitellä kesän hankintoja! Mutta eipä tällä kertaa muuta kuin syksyn tekeleitäni. Kuvanlaatu on nyt ihan surkea ja kuvien koot, pitää lukea kokeisiin enkä jaksanu alkaa muokkailemaan sen kummemmin:
Nämä tein facebookin lakkaushaaste ryhmään, aiheena oli sadonkorjuu. Tykkään näistä tosi paljon ja tuo laattakuvio on yksi suosikeistani.
Olin siis kahden viikon kurssilla Portugalissa Aveirossa. Participation adaptation strategies in the Aveiro region, oli kurssin nimi. Eli yksinkertaisesti etsimme alueen ilmastonmuutokselliset ongelmat ja keksimme niihin vaihtoehtoisia ratkaisuja eri ryhmille. Yövyimme yliopiston lähellä olevassa hostellissa koko porukka ja meitä oli n. 50, joista 5 Suomalaista. Meitä oli paljon eri maista; Espanjasta, Saksasta, Alankomaista, Romaniasta, Kiinasta, Tsekeistä, Unkarista, Meksikosta, Ecuadorista, Slovakiasta ja Etelä-Afrikasta. Kulttuurien kirjo oli siis hyvin laaja. Saavuimme lauantaiyönä Aveiroon, joten kerkesimme sunnuntaina tutustua alueeseen hyvin. Maanantaina alkoikin tiuha koulunkäynti, koulua oli yhdeksästä seitsemään. Sen jälkeen lähdimme syömään ja ulos tutustumaan Aveiron yöelämään. Tällä rituaalilla kaksi viikkoa kuluikin.
Lähtöviikonloppuna suurin osa porukasta suuntasi Portoon, koska heidän lentonsa lähtivät sieltä. Me suomalaiset lähdimme Lissaboniin. Siellä menimme halpaan hostelliin yöpymään, joka sijaitsi rinteessä, jonne oli kohtuullisen mukava raahata kaksikymmentä kiloa painavaa laukkua. Seuraava päivä Lissabonissa kiertelimme nähtävyyksiä ja teimme viimehetken paniikkishoppailuja. Illalla kymmenen aikaan väsyneinä ja osa sairaana hyppäsimme lentokoneeseen, joka toi meidät takaisin Suomen kamaralle. Tuliaisiksi toin siis nuhan ja oikeastaan koko lennon ajan olin kuumeessa. Helsingin lentokentällä meidän piti odottaa jatkavaa lentoa Ouluun viisi tuntia ja se aika meni nukkuessa lentokentän penkeillä. Lähettänyt